Държавен вестник, бр. 33, 2026 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  33
 
 
1. Изисквания към кандидатите 
1.1. 
Изисквания към кандидатите за входящо минимално образователно и/или 
входящо квалификационно равнище за придобиване на степен на професионална 
квалификация съгласно Закона за професионалното образование и обучение. 
За придобиване на четвърта степен на професионална квалификация по професията 
„Фитнес и здраве“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 
г., изискването за входящото минимално образователно равнище за лица, навършили 16 
години, е завършено средно образование.  
1.2. 
Здравословното състояние на кандидата се удостоверява с медицински 
документ, доказващ, че професията, по която желае да се обучава, не му е противопоказна. 
 
2. Описание на професията 
Придобилият четвърта степен на професионална квалификация по професия 
„Фитнес и здраве“ е специалист, който осъществява дейност, свързана с насърчаване на 
активен и здравословен начин на живот чрез систематична двигателна активност, 
подходящо подбрани средства и методи, и рекреационни практики. Основната цел на 
дейността му е да подпомага хората при постигането на индивидуални цели, свързани с 
физическата активност, здравето, кондицията и качеството на живот, като създава, прилага 
и проследява персонализирани тренировъчни програми, съобразени с техните нужди, 
възраст, възможности и здравословно състояние. 
Специалистът с четвърта степен на професионална квалификация по професия 
„Фитнес и здраве“ работи с клинично здрави лица и лица с нисък здравен риск. При наличие 
на здравословни оплаквания, хронични заболявания или травми специалистът насочва 
клиента към квалифициран медицински специалист и изисква съответното медицинско 
разрешение преди започване на тренировъчната дейност. 
Специалистът по професия „Фитнес и здраве“ притежава задълбочени знания за 
анатомията, физиологията, биомеханиката на движенията и закономерностите на 
адаптацията на човешкото тяло към физическо натоварване. Той разбира ролята на 
мускулните съкращения, движението в ставите и значението на правилното участие на 
опорно-двигателната и обезпечаващите системи в тренировъчния процес. Това му 
позволява да избира адекватни упражнения и методи в зависимост от целите на клиента, да 
осигурява безопасност и да минимизира риска от травми. Познанията за биологичните 
изменения при физическа активност, енергийните системи и биохимичните процеси дават 
възможност на специалиста да съобразява натоварването и възстановяването с 
индивидуалните особености на всеки трениращ. 
Професионалните му умения се изразяват в способността да събира и анализира 
информация за клиентите – тяхното физическо и психоемоционално състояние, двигателни 
умения, здравословни особености, хранителни навици и начин на живот. Той умее да 
формулира краткосрочни и дългосрочни цели, да подбира адекватни упражнения и методи, 
както и да съставя планове и програми за физическа активност, рекреация и възстановяване. 
Практикуващият професията „Фитнес и здраве“ е подготвен да оценява текущото състояние